การดูว่าเขาโกหกเมื่อไหร่ การตอบรับคำโกหกของเขา
ผู้เชี่ยวชาญด้านพฤติกรรมกล่าวว่าคนที่โกหกมักจะแสดงสัญญาณทางร่างกาย มองหาสัญญาณภาษากายเหล่านี้เพื่อดูว่าแฟนของคุณกำลังโกหกอยู่หรือเปล่า เช่น:  เขาอาจจะคันจมูกและจมูกมีสีแดง สิ่งนี้เป็นที่รู้จักกันว่าสัญญาณของพินอคคิโอเพราะการโกหกทำให้เซลล์ของคุณปล่อยสารฮิสตามีนซึ่งทำให้จมูกคันและบวมได้ เขาอาจจะแสดงท่าทีปฏิเสธ เช่น ปิดปากและขยี้หรือใช้มือบังตา จมูก หรือหู เขาอาจจะไม่สบตากับคุณหรือหันร่างกายหรือศีรษะไปทางอื่นเมื่อเขาพูด คุณอาจจะสังเกตว่าเสียงปกติของแฟนเปลี่ยนแปลงเมื่อเขากำลังโกหก เขาอาจจะพูดติดอ่าง หยุดพูดถึงเวลานาน หรือใช้โทนเสียงที่ไม่ปกติ การเปลี่ยนแปลงอย่างเฉียบพลันในลักษณะการพูดเมื่อเขากำลังพูดถึงเรื่องใดเรื่องหนึ่ง บุคคล หรือเหตุการณ์อาจจะเป็นสัญญาณว่าเขากำลังโกหก แฟนของคุณอาจจะแสดงสัญญาณพิน็อคคีโอในการเลือกใช้คำเช่นเดียวกับสัญญาณทางร่างกาย โดยส่วนใหญ่ผู้คนที่โกหกมักจะใช้คำฟุ้มเฟือยเมื่อโกหกเพื่อปิดบังหรือเบี่ยงเบนความสนใจของคุณออกจากคำโกหก   งานวิจัยของ Harvard Business School กล่าวว่าคนที่โกหกมักจะใช้คำสบถมากขึ้นเมื่อพวกเขาพูดเพราะพวกเขาจดจ่อกับการโกหกจนลืมใช้คำที่เหมาะสมหรือภาษาที่สุภาพ  แฟนของคุณอาจจะใช้บุรุษที่ 3 เมื่อโกหกเพื่อตีตัวออกห่างจากคำโกหกที่เขากำลังบอกคุณและอาจจะพยายามเปลี่ยนเรื่องอย่างรวดเร็วหลังจากที่เขาโกหกเพื่อเบี่ยงเบนความสนใจออกมา ถึงแม้ว่าผู้คนอาจจะโกหกด้วยเหตุผลต่างๆ แต่โดยทั่วไปผู้คนมักจะโกหกเพื่อปิดบังบางอย่างจากอีกฝ่าย เพื่อทำให้อีกฝ่ายเจ็บปวด หรือทำให้ตัวเขาดูยิ่งใหญ่หรือดีกว่าตัวตนที่เป็น คุณควรพิจารณาว่าเหตุผลใดที่กระตุ้นให้แฟนของคุณโกหก  ถ้าแฟนของคุณโกหกคุณเพื่อปิดบังบางอย่าง คุณควรเข้าหาคำโกหกของเขาเพื่อเปิดเผยความจริงที่เขากำลังซ่อนอยู่ ถ้าคุณกับแฟนเพิ่งคบกันจริงจัง เขาอาจจะโกหกคุณเพื่อทำให้ตัวเขาดูดีและดูคู่ควรกับความสนใจของคุณ อย่างไรก็ตาม ถ้าคุณคิดว่าแฟนของคุณโกหกเพื่อทำให้คุณเจ็บปวด คุณอาจจะต้องพิจารณาว่าคำโกหกของเขาเป็นสัญญาณเตือนความมีปัญหาอื่นในความสัมพันธ์ที่ต้องจัดการหรือไม่ ถ้าคุณเคยบ่นเกี่ยวกับพฤติกรรมของแฟนมาก่อน คุณอาจจะรู้สึกว่าคุณมีส่วนผิดที่เขาต้องปกปิดพฤติกรรมหรือนิสัยที่ไม่ดีแต่คุณต้องจำไว้ว่าคุณต้องไม่โทษตัวเองจากคำโกหกของแฟน แฟนของคุณต้องรับผิดชอบต่อพฤติกรรมของเขา ส่วนหนึ่งของการเป็นผู้ใหญ่ในความสัมพันธ์ที่มีภูมิฐานคือการที่เราพร้อมรับความรับผิดชอบจากการกระทำของตัวเอง แฟนของคุณต้องโทษตัวเองสำหรับคำโกหกและคุณไม่ควรรู้สึกว่าคุณต้องรับผิดชอบทางเลือกของเขา   ไม่มีใครถูกบังคับให้โกหก มันคือสิ่งที่พวกเขาเลือกและเป็นความรับผิดชอบในการน้อมรับคำโกหก คุณต้องจดจำสิ่งนี้ในขณะที่คุณรับมือกับคำโกหกของแฟน ถ้าคุณจับได้ว่าเขาโกหกหรือสังเกตเห็นสัญญาณว่าเขากำลังโกหกเมื่อพูดกับคุณก็ลองพิจารณาว่าคุณเคยพูดเรื่องอะไรด้วยกันที่กระตุ้นหรือจุดประกายให้เขาต้องโกหก คุณอาจจะเคยพูดถึงงานที่คุณควรไปด้วยกันแต่เขาขอถอนตัวนาทีสุดท้ายหรือคุณอาจจะพูดถึงคนที่เขาทำงานด้วย   การพิจารณาบริบทของคำโกหกสามารถช่วยให้คุณระบุว่าทำไมเขาต้องโกหกคุณ วิธีนี้เมื่อคุณเผชิญหน้ากับเขาคุณสามารถอธิบายว่าทำไมคุณถึงคิดว่าเขาโกหกและจริงใจและเปิดเผยความรู้สึกของคุณ มีเหตุผลต่างๆ มากมายที่ผู้คนโกหกคนรักและคุณควรพิจารณาสถานการณ์ในความสัมพันธ์ที่พบได้บ่อยเมื่อผู้คนโกหก เช่น บางทีคนวิจารณ์พฤติกรรมที่ไม่ดีของแฟน เช่น การสูบบุหรี่หรือใช้เงินเปลือง จากนั้นเขาอาจจะโกหกเพื่อหลีกเลี่ยงการทำให้คุณผิดหวังหรือเพื่อไม่ต้องได้ยินคำบ่นจากคุณ เขาอาจจะโกหกเพื่อหลีกเลี่ยงความขัดแย้งหรือเพื่อไม่ต้องหยุดทำพฤติกรรมที่ไม่ดี ถ้าคุณจับได้ว่าเขาโกหก คุณก็ไม่สามารถขอให้เขาเลิกโกหกคุณได้ คุณไม่สามารถควบคุมความต้องการของแฟนที่จะโกหกคุณหรือความสามารถในการโกหกคุณ อย่างไรก็ตาม คุณสามารถควบคุมว่าแฟนของคุณจะหนีรอดจากคำโกหกได้หรือไม่ การเผชิญหน้ากับเขาอย่างสงบนิ่งและชัดเจนจะช่วยให้คุณควบคุมว่าบทสนทนาระหว่างคุณทั้งสองจะเป็นอย่างไร  แทนที่จะบอกเขาว่า “ฉันรู้ว่าคุณกำลังโกหก” หรือ “คุณคือพวกชอบโกหก” คุณควรให้โอกาสเขาเพื่อพูดกับคุณอย่างจริงใจ บอกเขาว่า “ฉันคิดว่ามีบางอย่างที่คุณกังวลหรือที่ไม่อยากให้ฉันรู้ ฉันว่ามันถึงเวลาที่เราต้องพูดเรื่องนี้อย่างเปิดเผยเพื่อที่จะช่วยกันจัดการ” สิ่งนี้จะบอกแฟนของคุณว่าคุณต้องการที่จะจริงใจและเปิดเผยซึ่งกันและกันและคุณไม่ได้พยายามจะกล่าวหาว่าเขาโกหก คุณกำลังปล่อยให้เขาแก้ตัวและเปิดเผยตัวเองเกี่ยวกับคำโกหก ปล่อยให้แฟนของคุณให้เหตุผลว่าทำไมเขาจึงโกหกแต่ระมัดระวังข้อแก้ตัว เขาอาจจะเคยรู้สึกกดดันจนไม่จริงใจเกี่ยวกับพฤติกรรมของเขาเพราะเขารู้ว่าคุณจะไม่เห็นด้วยหรือคุณจะโกรธถ้าคุณรู้ เขาอาจจะซ่อนการเสพติดหรือปัญหาส่วนตัวที่เขาไม่อยากให้คุณรู้ จดจ่อกับวิธีที่คุณหาทางออกร่วมกันเพื่อพยายามช่วยเขาจัดการกับปมหรือปัญหาของเขาเพื่อให้เขาไม่รู้สึกว่าต้องโกหกคุณอีกต่อไป  ถ้าแฟนของคุณโกหกเพราะการเสพติดหรือมีปัญหาส่วนตัว คุณสามารถแนะนำให้เขาขอความช่วยเหลือในรูปแบบของกลุ่มบำบัดหรือการให้คำปรึกษาเรื่องการเสพติด หรือพูดคุยกับนักบำบัดเกี่ยวกับปัญหาของเขา สิ่งนี้จะให้วิธีอื่นๆ กับเขาเพื่อแก้ไขปัญหาส่วนตัวโดยไม่ต้องโกหกคุณหรือคนอื่นๆ ในชีวิตของเขา เมื่อคุณให้แฟนมีโอกาสแก้ตัวก็ควรให้เวลาเขาเพื่อพิจารณาคำตอบ ถ้าเขาบอกว่าเขาโกหกคุณและบอกสาเหตุที่เขาโกหก คุณก็ควรทำให้เขารู้ว่าคุณไม่ชอบถูกโกหก สิ่งนี้จะแสดงว่าคุณไม่สบายใจและไม่พอใจกับพฤติกรรมของเขาและคุณหวังว่ามันจะไม่เกิดขึ้นอีก ในตอนท้ายของการสนทนากับแฟนของคุณเกี่ยวกับคำโกหกของเขา คุณควรถอยหลังและวิเคราะห์ความสัมพันธ์ของคุณ แม้ว่าแฟนของคุณอาจจะให้เหตุผลที่ดีกับการโกหกแต่ถ้าเขาโกหกคุณเป็นประจำคุณอาจจะต้องการดูว่าการโกหกของเขาเป็นสัญญาณของปัญหาที่ลึกซึ้งกว่าในความสัมพันธ์ของคุณหรือไม่   คุณอาจจะถามตัวเอง เช่น: แฟนของคุณโกหกคุณบ่อยไหม? คุณมีปัญหาในการเชื่อใจแฟนของคุณหรือไม่? คุณเคยเผชิญหน้ากับเขาเกี่ยวกับการโกหกของเขามาก่อนและไม่เห็นการเปลี่ยนแปลงในพฤติกรรมของเขาหรือเปล่า? ถ้าคุณตอบคำถามทั้งหมดว่า "ใช่" คำโกหกของแฟนของคุณอาจจะเป็นส่วนหนึ่งของรูปแบบที่ทำลายความสัมพันธ์ของคุณและคุณอาจจะอยากพิจารณาว่ามันคุ้มค่าที่คุณจะถูกโกหกเป็นประจำหรือไม่? การโกหกเป็นประจำและสม่ำเสมออาจจะเป็นสัญญาณของความผิดปกติทางนิสัย สิ่งเหล่านี้ไม่สามารถเปลี่ยนแปลงด้วยการสนทนาอย่างง่าย ถ้าเป็นเช่นนี้ คุณอาจจะต้องพิจารณาว่าความสัมพันธ์นี้เหมาะกับคุณหรือไม่
สังเกตภาษากายของเขา. ฟังน้ำเสียงของเขา. สังเกตการใช้คำและภาษาของเขา. จดจำ 3 เหตุผลที่คนโกหก. หลีกเลี่ยงการโทษตัวเองจากคำโกหกของแฟน. พิจารณาบริบทที่อยู่รอบคำโกหกของเขา. เผชิญหน้ากับเขาด้วยความจริงใจและการเปิดใจ. พูดคุยว่าทำไมเขาถึงโกหก. ทำให้ชัดเจนว่าคุณไม่ชอบถูกโกหก. ดูว่าการโกหกมีผลกระทบต่อความสัมพันธ์ของคุณอย่างไร.
https://www.wikihow.com/Deal-With-a-Lying-Boyfriend https://www.wikihow.com/Deal-With-a-Lying-Boyfriend
Identifying When He is Lying Responding to His Lies